cyanic-selkie/wikianc huggingface dataset:
வால்வெள்ளி சூமேக்கர் –லேவி 9
மோதுகைக்கான எதிர்வுகூறல்கள்
இக்கண்டுபிடிப்பு வானியலாளர்கள் முன்னெப்போதும் நிகழக் கண்டிராதபடி சூரியக் குடும்பத்தின் இரு முக்கிய கூறுகள் மோதுவதாய் அமைந்ததனால் வால்வெள்ளி வியாழனுடன் மோதும் நிகழ்வு பரபரப்புடன் நோக்கப்பட்டது. வால்வெள்ளி குறித்து நேரடி ஆய்வுகள் மேற்கொள்ளப்பட்டன; வால்வெள்ளியின் ஒழுக்கு துல்லியமாக அறியப்பட்டன; மோதுகை நிச்சயமானது. இந்த மோதுகை அறிவியலாளர்களுக்கு வியாழனின் வளிமண்டலம் குறித்து அறியவும், மோதுகையால் அதன் முகில்களில் படைகளில் ஏற்படும் எழுகை குறித்தும் எதிரபார்க்கப்பட்டமையால் ஒரு வாய்ப்பாக அமைந்தது.
குறிப்புகள்
பகுப்பு:வால்வெள்ளிகள்
ஜிங்களா
ஜிங்களா இராகம் கருநாடக இசையில் பயன்படும் இராகங்களில் ஒன்றாகும். இது 20 ஆவது மேளகர்த்தா இராகமாகிய, "வேத" என்றழைக்கப்படும் 4 ஆவது சக்கரத்தின் 2 ஆவது மேளமாகிய நடபைரவி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), சுத்த மத்திமம் (ம1), பஞ்சமம், சுத்த தைவதம் (த1), கைசிகி நிஷாதம்  (நி2) ஆகிய சுரங்கள் வருகின்றன
உருப்படிகள்
பகுப்பு:நடபைரவியின் ஜன்னிய இராகங்கள்
ஒவ்வாமையூக்கி
ஒவ்வாவையூக்கி (Allergen) என்பது ஒவ்வாமையைத் தூண்டும் காரணிகளாகும். இவை உடலுக்குள் செல்வதால் அவை உடலுக்கு ஒவ்வாமையை ஏற்படுத்துகின்றன. இவை உயிருள்ள நுண்ணுயிர்ப் போன்றப் பொருளாகத் தான் இருக்க வேண்டும் என்பது தேவையில்லை. உடலின் எதிர்ப்பாற்றலைத் தூண்டும் எந்தவித வெளிப்பொருட்கள் (antigen) உட்சென்றாலும் அது தடுப்பாற்றலைத் தூண்டி உடலுக்கு எந்த பாதிப்பும் ஏற்படாமல் ஆவனம் செய்யும். அவ்வாறு தூண்டும் பொருட்களானது நோயெதிர்ப்புப் பொருட்களை மிதமிஞ்சி யுற்பத்திச் செய்யும் நிகழ்வை நாம் மிகையுணர்வூக்கம் என விளிக்கிறோம். இவ்வாறு ஒவ்வாமையைத் தூண்டும் பொருட்களானது முதல் வகை மிகையுணர்வூக்கத்தை தோற்றுவிக்கின்றன. .
பொதுவாக மானுடரிடத்தில் ஒவ்வாமையின் போது IgE என்னும் பிறப்பொருளெதிரி உடலில் அதிகமாக உற்பத்தியாகிறது. அது பெரும்பாலும் ஒட்டுண்ணிகளால் ஏற்படும் நோய்தொற்றலின் போது உடலில் மிகுந்துக் காணப்படும். ஆனால், ஒவ்வாமையூக்கி என்பது இவ் IgE என்னும் காரணியை ஒட்டுண்ணி அல்லாச்சூழ்நிலையில் உற்பத்திச் செய்து முதல் வகை மிகையுணர்வூக்கத்தை, குறிப்பாக ஒவ்வாமையுள்ள ஒருவரித்தில் கூடுதலாக உண்டாக்குகின்றன.
பொதுவாகக் முதல்வகை மிகையுணர்வூக்கத்தை தோற்றுவிக்கும் ஒவ்வாமையூக்கிகள் சில:
மேற்கோள்கள்
பகுப்பு:உயிரியல் பகுப்பு:நோய் எதிர்ப்பு முறைமைகள்
சொக்கிகுளம் சோமலிங்கேசுவரர் கோயில்
சொக்கிகுளம் சோமலிங்கேசுவரர் கோயில் தமிழ்நாட்டில் மதுரை மாவட்டத்தில் உள்ள சிவன் கோயிலாகும்.
அமைவிடம்
இக்கோயில் மதுரை மாவட்டத்தில் சொக்கிகுளம் என்னுமிடத்தில் உள்ளது.
இறைவன், இறைவி
இக்கோயிலின் மூலவராக சோமலிங்கேசுவரர் உள்ளார். சிவனின் ஆவுடை வடக்கு நோக்கிய நிலையில் உள்ளது.
அமைப்பு
இக்கோயிலில் பெருமாளுக்கும் சன்னதி அமைந்துள்ளது. சிவனும் பெருமாளும் சேர்ந்து சிவ பெருமாளாகக் காட்சியளிக்கின்றனர். திருப்பதி பெருமாளின் தோற்றத்தைப் போல பெருமாள் காணப்படுகிறார். இப்பெருமாளை திருப்பதியிலிருந்து கொண்டு வந்து அமைத்ததாகக் கூறுகின்றனர்.
திருவிழாக்கள்
பிரதோஷ நாட்களில் அன்னாபிஷேகம் நடத்தப்படுகிறது. பிரதோஷ நாட்களில் சிவனுக்கும், புரட்டாசி நாட்களில் பெருமாளுக்கும் விழாக்கள் நடத்தப்படுகின்றன. மூலவர் சிவனாக இருந்தபோதிலும் விநாயகர் சதுர்த்தியின்போது விநாயகருக்கு சிறப்பு பூசைகள் நடத்தப்படுகின்றன.
மேற்கோள்கள்
பகுப்பு:மதுரை மாவட்டத்திலுள்ள சிவன் கோயில்கள்
செங்குந்தர் கலை மற்றும் அறிவியல் கல்லூரி
குறிப்புகள்
பகுப்பு:பெரியார் பல்கலைக்கழக இணைவுக்கல்லூரிகள்
ஷிர்லி-ஆன் பொனபார்ட்
ஷிர்லி-ஆன் பொனபார்ட் (Shirley-Ann Bonaparte , பிறப்பு: பிப்ரவரி 5 1956), மேற்கிந்தியத் தீவுகள் பெண்கள் தேர்வுத் துடுப்பாட்ட  அணியின்  அங்கத்தினர். இவர் மூன்று தேர்வுத் துடுப்பாட்டப் போட்டிகளிலும், இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1979 ல் மேற்கிந்தியத் தீவுகள் பெண்கள் தேசிய அணி உறுப்பினராக தேர்வுத் துடுப்பாட்டப் போட்டியிலும்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:மேற்கிந்தியத் தீவுகள் பெண்கள் தேர்வுத் துடுப்பாட்ட அணி பகுப்பு:1956 பிறப்புகள் பகுப்பு:வாழும் நபர்கள்
சுவசுத்திக்கா
180px|right|thumb|பொதுவாக இந்துக்களால் பயன்படுத்தப்படும் சுவசுத்திக்காவின் ஒரு வடிவம் 180px|right|thumb|[[நாட்சி கட்சியின் சின்னமாக சுவசுத்திக்கா.]] சுவசுத்திக்கா அல்லது சுவசுதிக்கா என்பது ஒன்றையொன்று அவற்றின் நடுப்பகுதியில் செங்குத்தாக வெட்டும் ஒரேயளவான இரண்டு கோடுகள், அவற்றின் எல்லா நுனிப்பகுதிகளும் ஒரே திசையில் வளைந்து இருக்குமாறு அமைந்த ஒரு வடிவத்தைக் குறிக்கும். இது நுனிகள் வலப்பக்கம் வளைந்தவையாகவோ, இடப்பக்கம் வளைந்தவையாகவோ இருக்கலாம். இந்த வடிவம் பண்டை இந்தியாவின், சிந்துவெளி நாகரிகக் காலத்தில் பயன்பாட்டில் இருந்ததாகத் தொல்லியல் ஆய்வுகளின் மூலம் தெரிய வருகிறது. இது இந்தியச் சமயங்களான இந்து, பௌத்தம், சமணம் ஆகியவற்றில் பரவலாகப் பயன்பட்டது.
மேற்கத்திய பண்பாட்டில் குறிகிய காலம் இவ்வடிவம் பெரு வழக்கில் இருந்ததைத் தொடர்ந்து, 1920 ஆம் ஆண்டில் தேசிய சமூகவுடமைச் செருமன் தொழிலாளர் கட்சியினர் (நாசிக் கட்சி) இவ்வடிவத்தைத் தமது சின்னமாக ஆக்கினர். 1933 ஆம் ஆண்டில் அடோல்ஃப் இட்லர் செருமனியின் ஆட்சியைப் பிடித்த பின்னர், சுவசுத்திக்கா நாசி செருமனியில் பொதுவாகப் பயன்படுத்தப்பட்ட ஒரு சின்னம் ஆனது. 1935 ஆம் ஆண்டில் சுவசுத்திக்காவைக் கொண்டிருந்த நாசிக் கட்சியின் கொடி, செருமனியின் கொடி ஆக்கப்பட்டது. இதனால் 1930களில், சுவசுத்திக்காவை நாசிசம், பாசிசம், வெள்ளையின உயர்வுக் கொள்கை ஆகியவற்றுடன் தொடர்புடைய ஒன்றாகவே மேற்குலகம் பார்த்தது. தற்காலத்தில் மேற்கு நாடுகளில் இது இகழ்ச்சிக்கு உரிய ஒரு சின்னமாகவே உள்ளது. நாசிசத்தின் சின்னமாக இது பயன்படுத்தப்படுவதை செருமனி தடை செய்துள்ளது. நாசிசத்தை அடிப்படையாகக் கொண்ட பல தற்கால தீவிரவாத அரசியல் கட்சிகள் சற்று மாற்றியமைக்கப்பட்ட சுவசுத்திக்காவைத் தமது சின்னமாகக் கொண்டுள்ளன.
பெயர்
சுவசுதிக்கா என்னும் பெயர் சமசுக்கிருத மூலம் கொண்டது. இது அதிட்டத்தைத் தரக்கூடிய அல்லது மங்களமான பொருட்களைக் குறிக்கிறது. இச்சொல்லில் முதலில் வரும் சு நல்ல என்பதைக் குறிக்கும். ஆகவே ''சுவசுதி" நலமாக இருத்தலைக் குறிக்கிறது." ''
பௌத்த சமயத்தவர்கள் பயன்படுத்திய இக் குறியீடு சமயத்தினூடாகச் சீன மொழியில் எழுத்தாக நிலை பெற்றுள்ளது. அம் மொழியில் இருந்து சப்பான் மொழி உட்பட்ட பல கிழக்காசிய மொழிகளுக்கும் இது பரவி உள்ளது. சீன மொழிக்கான ஒருங்குறி வரி வடிவங்களில் இடது புறம் நோக்கும் சுவசுத்திக்கா வடிவம் U+534D என்பதினாலும், வலது புறம் நோக்கும் வடிவம் U+5350 என்பதினாலும் குறிக்கப்படுகிறது. திபெத்திய மொழிக்கான ஒருங்குறியிலும் நான்கு வகையான சுவசுத்திக்கா வடிவங்கள் இடம்பெற்றுள்ளன.
வடிவம்
வடிவவியல் அடிப்படையில் சுவசுத்திக்காவை ஒரு இருபதுகோணி அல்லது 20 பக்கப் பல்கோணி எனக் கொள்ளலாம். இது 90 பாகை சுழற்சிச் சமச்சீர் கொண்ட ஒரு வடிவம். ஆனால், இது தெறிப்புச் சமச்சீர்த் தன்மை உடையது அல்ல. இதன் வலப்புறம் நோக்கியதும், இடப்புறம் நோக்கியதுமான இரு வடிவங்களும் ஒன்றுக்கொன்று தெறிப்பு வடிவங்களாக அமைந்துள்ளன. இவ்விரு சுவசுத்திக்கா வடிவங்களையும் பின்வரும் வழிகளில் வேறுபடுத்திக் குறிப்பிடுவது உண்டு.
கோடுகள் கிடையாகவும், நிலைக்குத்தாகவும் அமைய இருக்கும் சுவசுத்திக்கா வடிவம் ஒன்றில், மேலே இருக்கும் கிடைக்கோடு நோக்கும் திசையின் அடிப்படையிலேயே வலம் நோக்கு, இடம் நோக்கு என்பன தீர்மானிக்கப்படுகின்றன. இக்கோடு பார்ப்பவர்களின் வலப்பக்கம் நோக்கியிருந்தால் அது வலம் நோக்கிய சுவசுத்திக்கா. இடப்புறம் நோக்கியிருந்தால் அது இடம் நோக்கிய சுவசுத்திக்கா. சுவசுத்திக்காவின் சுழற்சித்திசை என குறுக்குக்கோடுநோக்கும் திசையைக் கொள்வதா அல்லது அக்கோடு பின்தொடர்ந்து செல்லும் திசையைக் கொள்வதா என்பதில் குழப்பம் உள்ளது. பெரும்பாலும், நுனிகளில் அமையும் குறுக்குக் கோடுகள் நோக்கும் திசையில் சுழற்சி ஏற்படுவதாகக் கொண்டே மணிக்கூட்டுத்திசை அடிப்படையில் வேறுபாடு விளக்கப்படுகிறது. இதன்படி வலம் நோக்கிய சுவசுத்திக்கா மணிக்கூட்டுத்திசை வடிவம் ஆகும். இடம் நோக்கிய வடிவம் எதிர்மணிக்கூட்டுத்திசை வடிவம் ஆகும்.
வெளியிணைப்புக்கள்
பகுப்பு:குறியீடுகள் பகுப்பு:இந்து சமயச் சின்னங்கள் பகுப்பு:சமயச் சின்னங்கள்
ஆலன் பைன்
ஆலன் பைன் (Alan Fine) என்பவர் அமெரிக்க நாட்டு தலைமை நிர்வாகி ஆவார். இவர் ரோட் தீவு பல்கலைக்கழகத்தில் இளங்கலை பிரிவில் பட்டம் பெற்றார்.
தொழில்
இவர் ஆரம்பத்தில் கோல்கோ பொம்மைகளுக்கான சந்தைப்படுத்தலின் மூத்த துணைத் தலைவராக இருந்தார். 1996 இல் மார்வெல் என்டர்டெயின்மென்ட் குழுமத்தால் பணியமர்த்தப்பட்டார். பின்னர் புதிதாக இணைக்கப்பட்ட மார்வெல் எண்டர்பிரைசஸின் கீழ் 1998 இல் டாய் பிஸ் டிவிஷனல் தலைமை நிர்வாக அதிகாரியானார். பின்னர் மார்வெல் என்டர்டெயின்மென்ட் நிறுவனத்தின் தலைவராக பதவி உயர்வு பெற்றார்.
மேற்கோள்கள்
பகுப்பு:வாழும் நபர்கள் பகுப்பு:மார்வெல் மகிழ்கலை
கனவேண அள்ளி தரப்பு பட்டாளம்மன் கோயில்
கனவேண அள்ளி தரப்பு பட்டாளம்மன் கோயில் தமிழ்நாட்டில் தர்மபுரி மாவட்டம், கனவேண அள்ளி தரப்பு என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மதுராபுரி
மதுராபுரி என்பது இலங்கையின் தென் மாகாணத்தில் வரலாற்று முக்கியத்துவம் வாய்ந்ததும், பிரசித்திபெற்ற சுற்றுலாத்துறை நகரமுமான வெலிகம நகரின் எல்லையில் ஓடும் பொல்வத்து ஓயா நதியினால் முற்றிலும் சூழப்பட்ட ஒரு அழகிய கிராமம் ஆகும். இது சுமார் 400 ஏக்கர் பரப்பளவைக் கொண்டுள்ளது. வெலிகம – அக்குரசை பிரதான நெடுஞ்சாலை இதனை ஊடறுத்தே செல்கின்றது.
தாவரங்கள்
இங்கும், இதனையண்டிய பகுதிகளிலும் இலங்கைக்கே உரித்தான பல்வேறு விதமான தாவர விலங்கினங்கள் ஏராளமாகக் காணப்படுகின்றன. இதர பகுதிகளிற் காண்பதற்கரிதான கின்னை மரங்களும், கிங் மரங்களும், “தயிர்த் தென்னை” மரங்களும் இங்கு நிறைந்துள்ளன.
விலங்குகள்
நீர் நாய்களும், முதலைகளும், பலவித நண்டுகளும், இறால் வகைகளும், ஆற்றுச் சிப்பிகளும் இங்கு காணக் கிடைக்கின்றன. கோடை காலங்களில் அரபிக் கடல் பகுதியிலிருந்து சுறா மீன்கள் பொல்வத்து ஓயாவினுள் ஊடுருவுவதுண்டு.
காலநிலை
இலங்கையின் ஈர வலயத்தில் அமைந்துள்ளதால் வருடம் முழுவதும் மழை வீழ்ச்சியைப் பெறக்கூடிய இப்பகுதி மிதமான காலநிலையைக் கொண்டுள்ளது.
மண்
மேற்புற மண் முழுவதும் வண்டல் மண்ணாகக் காணப்படும் இக்கிராமத்தில் எங்கு தோண்டினாலும் பல்வேறு விதமான கடல்வாழ் உயிரினங்களினதும் பாறைப் படிவுகளே நிறைந்து காணப்படுகின்றன. இதனால், இப்பகுதியானது ஆதியில் கடல் மட்டத்துக்குக் கீழ் அமைந்திருந்ததெனக் கருதலாம். இங்கு பெறப்படும் நிலத்தடி நீரும் ஓரளவு உவர்ப்புத் தன்மையுள்ளதாகும்.
வெலிப்பிட்டிய பிரதேச செயலக எல்லைக்குள் அமைந்த சுமார் 4000 பேர் வசிக்கும் இக்கிராமமானது இரண்டு கிராம சேவகர் பிரிவுகளாகப் பிரிக்கப்பட்டுள்ளது. தமிழைத் தாய்மொழியாகக் கொண்ட முஸ்லிம்கள் அதிகமாக வாழும் இதன் மதுராகொட பிரிவில் ஒரு ஜும்ஆப் பள்ளிவாசல் உட்பட இரண்டு பள்ளிவாசல்களும், சிங்கள பௌத்தர்கள் அதிகமாக வாழும் தெனிப்பிட்டிய-மேற்கு பிரிவில் இரண்டு பௌத்த விகாரைகளும் ஒரு சிங்களப் பாடசாலையும் காணப்படுகின்றன.
இங்கு அமைந்துள்ள, கல்வி வளர்ச்சியில் துரித வளர்ச்சி கண்டுவருவது அஸ்ஸபா முஸ்லிம் பாடசாலையாகும். மேலும், சில தனியார் நிறுவனங்களும் இங்கு இலவச கல்விப் பணியில் ஈடுபட்டுள்ளதுடன் ஒரு அஹதிய்யாப் பாடசாலையும் இங்கு இயங்கி வருவது குறிப்பிடத் தக்கது.
இலங்கை முஸ்லிம் ஆசிரிய முன்னோடி, தமிழிற்சூரியன் த.சா. அப்துல் லதீப் இவ்வூரைச் சேர்ந்தவர்.
உசாத்துணைகள்
பகுப்பு:மாத்தறை மாவட்டத்தில் உள்ள ஊர்களும், நகரங்களும்
வில்லியம் மாபோதெர்
வில்லியம் மாபோதெர் (William Mapother) (பிறப்பு: ஏப்ரல் 17, 1965) ஒரு அமெரிக்க நாட்டு திரைப்பட நடிகர் ஆவார். இவர் பிளாக்ஹட் போன்ற பல திரைப்படங்களிலும் மற்றும் லாஸ்ட் போன்ற பல தொலைக்காட்சி தொடர்களிலும் நடித்துள்ளார்.
வெளி இணைப்புகள்
பகுப்பு:1965 பிறப்புகள் பகுப்பு:வாழும் நபர்கள் பகுப்பு:அமெரிக்க நடிகர்கள் பகுப்பு:அமெரிக்க ஆண் திரைப்பட நடிகர்கள் பகுப்பு:தொலைக்காட்சி நடிகர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:அமெரிக்கர்கள் பகுப்பு:ஆங்கில அமெரிக்கர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
எஸ். ஏ. ராமதாஸ்
'''எஸ்.ஏ. ராமதாஸ்''' (S. A. Ramadas) ஒரு இந்திய அரசியல்வாதி ஆவார். இவர் பாரதிய ஜனதா கட்சி உறுப்பினராக உள்ளார். கர்நாடக மாநிலத்தின் மைசூர் மாநிலத்தில் கிருஷ்ணராஜ தொகுதியில் இருந்து சட்டசபை உறுப்பினராக தோ்ந்தெடுக்கப்பட்டாா். 2008 ஆம் ஆண்டு கர்நாடகா சட்டசபைத் தேர்தலில், முன்னாள் சட்டமன்ற உறுப்பினர் எம். எஸ். சோமாசேகருக்கு எதிராக போட்டியிட்டு, சுமார் 20000 வாக்குகள் வித்தியாசத்தில் வெற்றி பெற்றார். இவர் பிரதான இந்து மதத் தலைவர்களில் ஒருவராக கருதப்படுகிறார். 1994 மற்றும் 1999 ஆம் ஆண்டுகளில் நடந்த தோ்தல்களில் மீண்டும் அதே தொகுதியில் தேர்ந்தெடுக்கப்பட்டார். ஆனால் 2004 ஆம் ஆண்டில் நடந்த தோ்தலில் எம். கே. சோமசேகரிடம் தோற்றாா்.
2008 ஆம் ஆண்டு மே மாதத்தில் கர்நாடகவில் பாரதிய ஜனதா கட்சியின் வரலாற்று வெற்றியைத் தொடர்ந்து, முதலமைச்சர் பி.எஸ். எடியுரப்பா நாடாளுமன்ற செயலாளராக நியமிக்கப்பட்டார். 2010 இல், இவர் எடியுரப்பா அரசாங்கத்தில் அமைச்சராக நியமிக்கப்பட்டார். இவாிடம் மருத்துவக் கல்வி துறைகள் ஒப்படைக்கப்பட்டது. சதனாந்த கவுடா அரசாங்கமும் இதே பொறுப்பில் இவரை பணியாற்ற அனுமதித்தது. 2008 - 2013 மாநாட்டில் அவர் மைசூர் மாவட்டத்தில் மாவட்ட செயற்குழுவில் இருந்தார். 2013 ஆம் ஆண்டில் அவர் கிருஷ்ணராஜ தொகுதியில் போட்டியிட்டு, இந்திய தேசிய காங்கிரஸ் கட்சியை சாா்ந்த எம்.கே. சோமசேகர் என்பவாிடம் தோற்றாா்.
மைசூர் நகரில் சமூக சேவையில் ஈடுபட்டுள்ள அஸ்ரே அறக்கட்டளை என்றழைக்கப்படும் தன்னார்வ அமைப்பு ஒன்றை ராம்தாஸ் தலைமை தாங்கி நடத்திக் கொண்டிருக்கிறாா்.
மேற்கோள்கள்
பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:பாரதிய ஜனதா கட்சி அரசியல்வாதிகள் பகுப்பு:கர்நாடக அரசியல்வாதிகள்
மூலப்பட்டறை
கடல் மட்டத்திலிருந்து சுமார் 199 மீட்டர் உயரத்தில் அமைந்துள்ள மூலப்பட்டறை பகுதியின் புவியியல் ஆள்கூறுகள், 11.3512°N, 77.7227°W (அதாவது, 11°21'04.3"N, 77°43'21.7"E) ஆகும். ஈரோடு, பிராமண பெரிய அக்கிரஹாரம், பெருமாள்மலை, சூரம்பட்டி, கொல்லம்பாளையம், மூலப்பாளையம் மற்றும் பள்ளிபாளையம் ஆகியவை மூலப்பட்டறை பகுதிக்கு அருகிலுள்ள முக்கிய புறநகர்ப் பகுதிகளாகும்.
பிப்ரவரி 27, 2023 அன்று ஈரோடு கிழக்கு சட்டமன்றத் தொகுதிக்கு இடைத்தேர்தல் மற்றும் அரசியல் கட்சிகளின் பிரச்சாரம் காரணமாக, போக்குவரத்து நெரிசல் நிறைந்த பகுதிகளில் மூலப்பட்டறை பகுதியும் ஒன்றாகும்.
மூலப்பட்டறை பகுதியானது, ஈரோடு கிழக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்ற திருமகன் ஈவெரா காலமாகி விட்டதால், இத்தொகுதிக்கு 2023 ஆம் ஆண்டு பிப்ரவரி 27 ஆம் நாள் இடைத்தேர்தல் நடைபெற உள்ளது. மேலும் இப்பகுதி, ஈரோடு மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக அ. கணேசமூர்த்தி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
வெளி இணைப்பு
பகுப்பு:ஈரோடு மாவட்டத்திலுள்ள கிராமங்கள்
ஹிந்தோளவசந்தம்
இந்த இராகத்தில் ஷட்ஜம், சாதாரண காந்தாரம் (க2), சுத்த மத்திமம் (ம1), பஞ்சமம், சுத்த தைவதம் (த1), கைசிகி நிஷாதம் (நி2) ஆகிய சுரங்கள் வருகின்றன.
மேற்கோள்கள்
பகுப்பு:நடபைரவியின் ஜன்னிய இராகங்கள்
பெவர்லி பிரௌன்
பெவர்லி பிரௌன் (Beverly Browne, பிறப்பு: மார்ச்சு 27 1957), மேற்கிந்தியத் தீவுகள் பெண்கள் தேர்வுத் துடுப்பாட்ட  அணியின்  அங்கத்தினர். இவர் 11 தேர்வுத் துடுப்பாட்டப் போட்டிகளிலும், எட்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1973 - 1979 ஆண்டுகளில் மேற்கிந்தியத் தீவுகள்  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:மேற்கிந்தியத் தீவுகள் பெண்கள் தேர்வுத் துடுப்பாட்ட அணி பகுப்பு:1957 பிறப்புகள் பகுப்பு:வாழும் நபர்கள்
திணைமாலை நூற்றைம்பது
திணைமாலை நூற்றைம்பது பண்டைத் தமிழ் நூற் தொகுப்பான பதினெண்கீழ்க்கணக்கில் அடங்கியது. 153 பாடல்களைக் கொண்ட இஃது ஒரு அகப்பொருள் சார்ந்த நூல். கணிமேதாவியார் என்பவர் இதனை இயற்றினார். இன்னொரு பதினெண்கீழ்க்கணக்கு நூலான ஏலாதியும் இவர் இயற்றியதே.
இந்நூல் ஐந்து நிலத்திணைகளினது பின்னணியில் இயற்றப்பட்டுள்ளது. இது பின்வரும் முறையில் வகுக்கப்பட்டுள்ளன.
வெளியிணைப்புகள்
பகுப்பு:பதினெண்கீழ்க்கணக்கு நூல்கள்
மேல் நோக்கிய தொடர்ச்சி
மேல்நோக்கிய தொடர்ச்சி என்பது எண்ணெய் ஆய்வு மற்றும் புவி இயற்பியலில்  புவி ஈர்ப்பு அல்லது காந்த புலத்தின் மதிப்பினை மதிப்பிடுவதற்காக பயன்படுத்தப்படும் ஒரு முறையாகும். இம்முறையில்  குறைவான உயரத்தில் இருக்கும்    அளவீடுகளைப் பயன்படுத்தி மேல்நோக்கிய புறச்செருகலில் தொடர்ச்சியினை அனுமானித்து  மதிப்பீடு செய்யப்படுகிறது. இந்த நுட்பமானது    பொதுவாக பல்வேறு அளவீடுகளை ஒன்றிணைத்து பொதுநிலைப் படுத்த  பயன்படுகிறது, இதனால் தான் சிதறல்களை குறைத்து  எளிதாக பகுப்பாய்வு செய்ய அனுமதிக்கிறது.
மேலும் காண்க
பகுப்பு:புவி இயற்பியல் பகுப்பு:கன்னியாகுமரி மாவட்ட ஆசிரியர்கள் தொடங்கிய கட்டுரைகள்
அன்னமய்யா (திரைப்படம்)
பாடல்கள்
இந்த படத்தில் மொத்தம் 41 பாடல்கள் உள்ளன. இவற்றில் பல அன்னமய்யாவின் கீர்த்தனைகள் ஆகும்.
இணைப்புகள்
பகுப்பு:1997 திரைப்படங்கள் பகுப்பு:வாழ்க்கை வரலாற்றுத் திரைப்படங்கள் பகுப்பு:1997 தெலுங்குத் திரைப்படங்கள்
கஞ்சா கறுப்பு
கஞ்சா கறுப்பு (Ganja karuppu), (பிறப்பு: 5 சனவரி, 1976) ஒரு தமிழ்த் திரைப்பட நகைச்சுவை நடிகர் ஆவார். இவரது இயற்பெயர் கறுப்பு ராஜா. அறிமுகப் படம் பிதாமகனில் கஞ்சா விற்பவராக நடித்ததைத் தொடர்ந்து 'கஞ்சா கறுப்பு' என்று அழைக்கப்படுகிறார். இவர் தனது மதுரைத் தமிழ் பேச்சுக்காகவும் வெள்ளந்தி நடிப்புக்காகவும் அறியப்படுகிறார்.
வெளியிணைப்புகள்
பகுப்பு:தமிழ்த் திரைப்பட நடிகர்கள் பகுப்பு:தமிழ் நகைச்சுவை நடிகர்கள் பகுப்பு:வாழும் நபர்கள் பகுப்பு:1976 பிறப்புகள் பகுப்பு:சிவகங்கை மாவட்ட நபர்கள் பகுப்பு:தமிழ்நாட்டுத் திரைப்பட நடிகர்கள்
நோக்கியா 6300
நோக்கியா 6300 என்பது நோக்கியா நிறுவன கைபேசி வகைகளுள் ஒன்று ஆகும். இந்த ரக தொலைபேசியானது 2007 ஆம் ஆண்டு முதல் நோக்கியா நிறுவனத்தால் தயாரிக்கப்பட்டு வருகிறது.
மேற்கோள்கள்
பகுப்பு:நகர்பேசிகள்
லுயீஸ் பிரௌன்
லுயீஸ் பிரௌன் (Louise Browne, பிறப்பு: மார்ச்சு 16 1952), மேற்கிந்தியத் தீவுகள் பெண்கள் தேர்வுத் துடுப்பாட்ட  அணியின்  அங்கத்தினர். இவர் ஒன்பது தேர்வுத் துடுப்பாட்டப் போட்டிகளிலும், எட்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1973 - 1979 ஆண்டுகளில் மேற்கிந்தியத் தீவுகள் பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
கணிதம் கற்பித்தல் -விதி வரு முறை
கணக்கு பாடத்தில் வருகின்ற உண்மைகளையும், சூத்திரங்களையும், விதிகளையும், கருத்துகளையும் எடுத்த எடுப்பில் கூறாமல் முதலில் சில எடுத்துக் காட்டுகளைக் கூறிப் பின்னர் முடிவில் பொதுவான சூத்திரங்கள், உண்மைகள், விதிகள் முதலானவற்றை மாணவர்கள் தாமே கண்டறிந்து கொள்கின்ற வகையிலே அமைத்து செயல்படுத்தும் கற்பித்தல் முறையை விதி வரு முறை என்கிறனர்.
பகுப்பு:கணிதக் கல்வி
பாவம்
பாவம் என்பது தீய செயல்களை சமயங்களின் பார்வையில் குறிப்பிடப் பயன்படுத்தப்படும் சொல் ஆகும். இது பெரும்பாலும், மற்றவர்களைத் துன்புறுத்தும் செயலைக் குறிக்கிறது. யூதம், கிறிஸ்தவம் உள்ளிட்ட சில சமயங்களின் பார்வையில், பாவம் என்பது கடவுளின் கட்டளையை மீறும் செயலாகப் பார்க்கப்படுகிறது.
கிறிஸ்தவ சமயம்
கிறிஸ்தவ சமயத்தைப் பொறுத்தவரை, கடவுளின் கட்டளைகளை மீறுவதே பாவம். தந்தையாம் கடவுள் வாழ்வின் நெறிகளை ஒழுங்குபடுத்தும் பத்துக் கட்டளைகளைத் தந்திருக்கிறார். அந்த பத்துக் கட்டளைகளையும் சுருக்கி, இயேசு இறையன்பு, பிறரன்பு என்ற இரண்டேக் கட்டளைகளாகத் தந்திருக்கிறார். இந்த கட்டளைகளை மீறுவதே பாவம் ஆகும். கத்தோலிக்க திருச்சபையைப் பொறுத்தவரை, திருச்சபையின் ஒழுங்குமுறைகளை மீறுவதும், கடமையில் தவறுதல் என்ற பாவமாக கருதப்படுகிறது.
பாவம், அதன் இயல்புக்கேற்ப பிறப்புநிலைப் பாவம், செயல்வழிப் பாவம் என்று இரண்டு வகைப்படும்.
பிறப்புநிலைப் பாவம்
முதல் பெற்றோர் கடவுளின் கட்டளையை மீறி செய்த முதல் பாவம், மனிதரின் அருள்நிலையை நீக்கி, மனித குலத்திற்கு சாவையும், துன்பத்தையும் கொண்டு வந்ததாக கிறிஸ்தவர்கள் நம்புகின்றனர். இந்த பாவத்தின் பாதிப்பு, உலகில் பிறக்கும் ஒவ்வொரு குழந்தையோடும் இணைந்து பிறப்பதாக நம்பப்படுகிறது. இதுவே பிறப்புநிலைப் பாவம் என்று அழைக்கப்படுகிறது.
மனித குலத்திற்கு சாவைக் கொண்டு வந்த ஆதாமின் பாவத்தை அழிக்கவே கிறிஸ்து உலகிற்கு வந்தார் என்பதே கிறிஸ்தவத்தின் அடிப்படை நம்பிக்கை. எனவே கிறிஸ்து சிலுவையில் சிந்திய இரத்தத்தின் பேறுபலன்களினால், திருமுழுக்கின் வழியாக பிறப்புநிலைப் பாவம் போக்கப்பட்டு இழக்கப்பட்ட அருள்நிலை மீண்டும் பெறப்படுகிறது.
செயல்வழிப் பாவம்
மனிதர் தங்கள் வாழ்நாளில் செய்யும் பாவம், செயல்வழிப் பாவம் என்று அழைக்கப்படுகிறது.
செயல்வழிப் பாவம் பின்வரும் இரண்டு வகைகளில் அடங்கும். அவை,
வெளி இணைப்புகள்
பகுப்பு:சமயக் கருத்துருக்கள்
கிட்சால்குவாடலி
right|thumb|தெளிரியானோ ரெமென்சிஸ் சுருள்களில் வரையப்பட்டுள்ள கிட்சால்குவாடலியின் உருவம் thumb|தெளிரியானோ ரெமென்சிஸ் சுருள்களில் இறக்கை கட்டிய பாம்பின் உருவில் காட்சிப்படுத்தப்பட்டுள்ள கிட்சால்குவாடலியின் உருவம் கிட்சால்குவாடலி  (Classical Nahuatl:  Quetzalcohuātl    <span class="IPA" title="Representation in the International Phonetic Alphabet (IPA)">[ket͡saɬˈkowaːt͡ɬ] ) இடையமெரிக்கப் பண்பாட்டைச் சேர்ந்த ஒரு தெய்வமாகும். நாகவற் மொழியில் கிட்சால்குவாடலில் என்றால் இறக்கைக் கட்டிய பாம்பு எனப் பொருள்படும். கிமு முதலாம் நூற்றாண்டளவில் தியாத்திவாகான் என்ற பகுதியில், இத் தெய்வம் வழிபடப்பட்டு வந்துள்ளமைக்கான சான்றுகள் கிடைக்கப் பெற்றுள்ளன. இக் கால கட்டத்தை இடையமெரிக்கப் பண்பாட்டு காலவரிசையின் பிற்கால மூலப்புராதனக் காலத்திற்கும் முற்கால புராதனக் காலப் பகுதிக்கும் (கிமு 400 - கிபி 600) இடைப்பட்டக் காலமாக கொள்கின்றனர். இத் தெய்வ வழிபாடானது இக் கால கட்டத்தில் தோற்றம் பெற்று பிற்காலப் புராதனக் காலப் பகுதி (கிபி 600 - கிபி 900) வரை இடையமரிக்கா முழுவதும் பரவியிருக்கின்றது.
புராதனக் காலத்திற்கு பிற்பட்ட காலப் பகுதியில் (கிபி 900 - கிபி 1519) கிட்சால்குவாடலியின் வழிபாடு என்பது சோளுளா என்ற மெக்சிகன் மதத்தின் மையப் பகுதியில் மட்டுமே பின்பற்றப்பட்டு வந்திருக்கின்றது. இந்தக் கால கட்டத்திலேயே நாகவா மக்களால், இத் தெய்வத்திற்கு 'கிட்சால்குவாடலி' என்ற பெயர் வழங்கப்பட்டுள்ளது. மாயன் பண்பாட்டுப் பகுதிகளில் இத் தெய்வத்தை குகுள்கன் எனவும், குகுமடழ் எனவும் அழைக்கப்பட்டு வந்திருக்கின்றது. இரண்டு மொழிகளிலும் அதன் பொருள் "இறக்கைக் கட்டிய பாம்பு" என்பது தான்.
கிட்சால்குவாடலி தெய்வத்தின் பூசாரிகளின் முதன்மையான சின்னம் "ஏகாகொழ்கற்" (ehecacozcatl) என அழைக்கப்படுகின்றது, அதாவது "காற்றணிகலன்" என பொருள்படும். குறுக்காக வெட்டப்பட்ட சங்கை கழுத்து மாலையில் தாயத்தாகக் கோர்த்து மதாச்சாரியர்கள் கட்டிக் கொள்வார்கள். இடையமரிக்க பகுதிகளில் மேற்கொள்ளப்பட்ட தொல்லியல் ஆய்வுகளின் போது இத்தகைய தாயத்துக்கள் அடங்கிய மாலைகள் கிடைத்திருக்கின்றன. இத் தாயத்துக்கள் அடங்கிய மாலைகளை அணிவதால் சுழலிக்காற்றுக்கள், கொள்ளிவாய் பிசாசுகள், கடற் சுழலிகள், நீர்ச் சுழலிகள் போன்ற பஞ்சபூதங்களில் ஒன்றான காற்றினால் உண்டாகும் ஆபத்துக்களிலிருந்து தற்காத்துக் கொள்ள முடியும் என அழடாக்கியர்கள் நம்பினார்கள். பழஞ்சுருள் குறிப்புகளில் வரையப்பட்டுள்ள கிட்சால்குவாடலி, சோலோட்டி ஆகிய தெய்வங்கள் ஏகாகொழ்கற் மாலைகளை கழுத்தில் அணிந்திருக்கின்றனர். இத் தெய்வங்களின் கோயில்களில் கத்திகள், ஏகாகொழ்கற் மாலைகளை அணிந்த சிறு தெய்வங்களின் திருவுருகள் அடங்கிய சின்னங்களும் காணப்படுகின்றன.
16-ம் நூற்றாண்டில் ஸ்பானிய படையெடுப்புக்களின் பின்னர் எழுதப்பட்ட பல ஆவணங்களில் கிட்சால்குவாடலியை தாலன் என்ற தொல் நகரத்தை ஆட்சி செய்த சே அகாற்ற தொபீற்றின் என்ற மன்னரோடு ஒப்பிட்டு எழுதப்பட்டுள்ளது. ஆனால், இத் தெய்வத்திற்கும் தோல்தக்கை ஆட்சி செய்த மன்னருக்குமான தொடர்புகள் எந்தளவுக்கு நம்பகமானவை என்பதில் சர்ச்சைகள் தொடர்கின்றன. அது மட்டுமின்றி தொடக்கக் கால ஸ்பானிய மதகுருமார்கள் கிட்சால்குவாடலியை ஸ்பானிய ஆக்கிரமிப்பாளரான எர்ணான் கோட்டி என்பவரோடும், விவிலியத்தில் வருகின்ற புனித தோமையாரோடும் ஒப்பிட்டு எழுதியுள்ளனர் என்பது மேலும் பல குழப்பங்களை உண்டாக்குகின்றது.
குறிப்புகள்
பகுப்பு:கடவுள்கள்
பாவட்டை
alt=பாவட்டை பூ|thumb பாவட்டை (Pavetta indica) என்பது தமிழக புதர்க்காடுகளில் நன்கு பச்சை நிறத்துடன் காணப்படும் புதர்ச்செடி வகையாகும். இதன் அறிவியற்பெயரில் பேரினப்பெயர் இவ்வினத்தின் தமிழ்-மலையாளப் பெயரிலிருந்து பெறப்பட்டது. இதன் மலர் தமிழகத்தில் வீடுகளில் வளர்க்கப்படும் இட்டலிப்பூ போன்று காணப்படும். இம்மலர்க்கொத்துகள் மிகுந்த வாசனை கொண்டவை. இதன் இலை, வேர், காய் ஆகியன மருத்துவப்பயன் கொண்டவை.
விளக்கம்
பாவட்டை எப்பொழுதும் பச்சையாக இருக்கும் ஒரு புதர். தமிழகத்தில் எல்லாப் பகுதிகளிலும் புதர் காடுகளிலும், பெருங்காடுகளிலும் தானே வளர்கிறது. மெல்லிய காம்புள்ள இலைகளை எதிரடுக்கில் கொண்ட குறுஞ்செடிப் புதர். கொத்தான வெண்ணிற மலர்களை உச்சியில் கொண்டது. இது  ஆவணி  ஐப்பசி  மாதங்களில் பூக்கும். இது 2 அடி முதல் 4 அடி உயரம் வரை வளரக்கூடியது. இலை 6-15 செ.மீ. நீளம் இருக்கும். இதன் வெண்மையான பூக்கள் பூச்சிகளைக் கவரும்.. பச்சையான காய்கள் முதிர்ந்து கருப்பு நிறமாக உருண்டையாக இருக்கும். இது 6 மி.மீ. விட்டத்தைக் கொண்டது. ஆசியா, ஆப்ரிகா மற்றும் ஆஸ்திரேலியாவில் அதிகமாகக் காணப்படும். இது விதை மூலம் இனப்பெருக்கும் செய்கிறது.
ஒலிவியர் மேகடோன்
ஒலிவியர் மேகடோன் (Olivier Megaton) (பிறப்பு: 6 ஆகஸ்ட் 1965) ஒரு பிரான்ஸ் நாட்டு தயாரிப்பாளர், திரைக்கதையாசிரியர் மற்றும் இயக்குநர் ஆவார். இவர் டேகின் 2, டேகின் 3 போன்ற திரைப்படங்களை இயக்கியுள்ளார்.
வெளி இணைப்புகள்
பகுப்பு:1965 பிறப்புகள் பகுப்பு:வாழும் நபர்கள் பகுப்பு:திரைப்படத் தயாரிப்பாளர்கள் பகுப்பு:திரைப்பட இயக்குநர்கள் பகுப்பு:அமெரிக்கத் திரைப்படத் தயாரிப்பாளர்கள்
குட்டைக்கிளி
குட்டைக்கிளி (Vernal Hanging Parrot)(லோரிகுலசு வெர்னாலிசு) என்பது இந்தியத் துணைக்கண்டம் மற்றும் தென்கிழக்கு ஆசியாவின் வேறு சில பகுதிகளில் வசிக்கும் ஒரு சிறிய கிளி ஆகும். இது உள்ளூர் இயக்கங்களுக்கு உட்படுகிறது. இதன் உணவில் பழங்கள், விதைகள், மொட்டுகள் உள்ளன. பூக்களினால் இவை ஈர்க்கப்படுகின்றன. பழங்களுக்காக ஆலமரத்துக்கும், பூக்களிலிருந்து தேன் எடுக்க வாழை மரத்துக்கும் இவை அடிக்கடி வரும். இடது|thumb| கொங்கனில், மகாராட்டிரா, இந்தியா
குட்டைக்கிளி அளவில் சிறியது. பச்சை நிறத்தில் நிறத்தில் தொங்கிக்கொண்டிருக்கும் கிளி ஆகும். இதன் நீளம் 14 செ. மீ. மட்டுமே. இது சிறிய வால் ஒன்றைக் கொண்டுள்ளது. முதிர்ச்சியடைந்த கிளியின் ஆணுக்குத் தொடை மற்றும் அலகு சிவப்பு நிறத்துடன் நீல நிறத் தொண்டை இணைப்புடன் காணப்படும். பெண் கிளியில் பச்சை நிற இணைப்பு உள்ளது. குட்டைக்கிளி வறண்ட காடு மற்றும் சாகுபடி நிலங்களில் காணப்படும் பறவை. இது மரங்களில் உள்ள துளைகளில் கூடு கட்டி, 2 முதல் 4 வெள்ளை முட்டைகளை இடும். முதிர்ச்சியடையாத பறவைகள் மந்தமான தொடையினைக் கொண்டுள்ளன. மேலும் தொண்டைத் திட்டு இல்லை. குட்டைக்கிளி இதன் உறவினர்களைக் காட்டிலும் குறைவான கூட்டத்துடன் காணப்படும் பொதுவாக இனப்பெருக்க காலத்திற்கு வெளியே சிறிய குழுக்களாக இருக்கும். இது விரைவாக பறக்கக்கூடியது.
இலங்கையில், இது இதனையொத்த இலங்கை தொங்கும் கிளி, (லோ. பெரிலினசு) எனக் கருதப்படுகிறது.
இனப்பெருக்கம்
மரத் துவாரங்களில் குட்டைக்கிளி கூடு கட்டும். கூடுகளில் இலைகளின் துண்டுகள் வரிசையாக அடுக்கிவைக்கப்பட்டிருக்கும். பொதுவாக ஒரு கூட்டில் மூன்று முட்டைகள் வரை இருக்கும். முட்டைகள் வெள்ளை நிறத்தில் காணப்படும். பெண் பறவை 20 நாட்களுக்கு முட்டைகளை அடைகாக்கும். குஞ்சுகள் பொரித்து 33 நாட்களுக்குள் வளர்ந்து கூட்டை விட்டு வெளியேறும். இடது|thumb| லோரிகுலசு வெர்னாலிசு இடது|thumb| ஆண் குட்டைக்கிளி கொய்யா மரத்தில்
மேற்கோள்கள்
பகுப்பு:வங்காளதேசப் பறவைகள் பகுப்பு:இந்தியப் பறவைகள்
நியூசெர்சி தமிழ்ப் பேரவை
நியூசெர்சி தமிழ்ப் பேரவை (New Jersey Tamil Peravai) அமெரிக்காவின் நியூ ஜெர்சி மாநிலத்தில் செயல்படும் ஒரு தமிழ் அமைப்பு ஆகும். நியூசெர்சி தமிழ்ப் பேரவை, 2019 ஆம் ஆண்டு சனவரி மாதம் தொடங்கப்பட்டது. நியூசெர்சி மாநிலம், அமெரிக்காவில் தமிழர்கள் அதிகம் வசிக்கும் மாநிலங்களில் ஒன்றாகும். இம் மாநிலத்தின் பல்வேறு பகுதிகளில் தமிழர்கள் வசிக்கிறார்கள். அவர்கள் அனைவரையும் ஒன்றிணைத்து நியூசெர்சி தமிழர்களுக்கு பொதுவான ஒர் அமைப்பாக, வள்ளுவத்தின் "பிறப்பொக்கும் எல்லா உயிர்க்கும்" என்னும் உன்னதமான வழியில் செயல்படுவதாக இந்த அமைப்பின் இணையத்தளம் தெரிவிக்கிறது.
புற இணைப்புகள்
பகுப்பு:ஐக்கிய அமெரிக்கத் தமிழர் அமைப்புகள் பகுப்பு:நியூ ஜெர்சி
வேப்பூர் ஊராட்சி ஒன்றியம்
வேப்பூர் ஊராட்சி ஒன்றியம் என்பது இந்திய நாட்டில் தமிழ்நாடு மாநிலத்தில் பெரம்பலூர் மாவட்டத்தில் அமைந்துள்ள நான்கு ஊராட்சி ஒன்றியங்களில் இதுவும் ஒன்றாகும். வேப்பூர் ஊராட்சி ஒன்றியம் முப்பத்தி மூன்று ஊராட்சி மன்றங்களைக் கொண்டுள்ளது. குன்னம் வட்டத்தில் உள்ள இந்த ஊராட்சி ஒன்றியத்தின் வட்டார வளர்ச்சி அலுவலகம் வேப்பூரில் இயங்குகிறது.
மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின் படி, வேப்பூர் ஊராட்சி ஒன்றியத்தின் மொத்த மக்கள் தொகை 1,36,247  ஆகும். அதில் பட்டியல் இன மக்கள் தொகை  50,877  ஆக உள்ளது. மேலும் பட்டியல் பழங்குடி மக்கள் தொகை 212 ஆக உள்ளது.
ஊராட்சி மன்றங்கள்
வேப்பூர் ஊராட்சி ஒன்றியத்தில் உள்ள 33 ஊராட்சி மன்றங்களின் விவரம்;
மேற்கோள்கள்
பகுப்பு:பெரம்பலூர் மாவட்ட ஊராட்சிகள் பகுப்பு:பெரம்பலூர் மாவட்டத்திலுள்ள கிராமங்கள் பகுப்பு:பெரம்பலூர் மாவட்ட ஊராட்சி ஒன்றியங்கள்
நாட்டுத் தலைவர்
நாட்டுத் தலைவர் (Head of state) ஒரு இறையாண்மையுள்ள நாட்டின் மிக உயர்ந்த அரசு பதவி வகிப்பவரைக் குறிக்க பயன்படுத்தப்படும் பெயராகும். அரசமைப்புச் சட்டவியல், பன்னாட்டு சட்டவியல், அரசறிவியல், தூதரக நெறிமுறைகள் போன்ற துறைகளில் இத்தொடர் பயன்படுகிறது. இப்பதவி வகிப்பவர் பன்னாட்டு அரங்கில் அந்நாட்டின் தலைமைப் பொது பிரதிநியாகச் செயல்படும் அதிகாரம் பெற்றிருப்பார். உலகின் மிகப்பெரும்பான்மையான நாடுகளில் இப்பதவியை தனியொருவரே வகிக்கின்றார் எனினும் சுவிட்சர்லாந்து, பொசுனியா எர்செகோவினா, அண்டோரா, சான் மரீனோ ஆகிய நாடுகளில் ஒன்றுக்கும் மேற்பட்ட உறுப்பினர் கொண்ட குழுமங்கள் இப்பதவியை வகிக்கின்றன. ஐக்கிய நாடுகள் போன்ற பன்னாட்டு அவைகளிலும் பன்னாட்டு உடன்படிக்கைகளிலும் “நாட்டுத் தலைவர்” என்னும் பதவி அரசுத் தலைவர் (Head of government) பதவியிலிருந்து வேறுபடுத்திக் காட்டப்பட்டுள்ளது. பல நாடுகளில் அரசுத் தலைவரும் நாட்டுத் தலைவரும் இரு வேறு நபர்களாக இருப்பர். எடுத்துக்காட்டாக நாடாளுமன்ற மக்களாட்சி முறைமைகளில் நாட்டுத் தலைவர் அரசராகவோ (ஐக்கிய இராச்சியம்) அல்லது குடியரசுத் தலைவராகவோ (இந்தியா) இருப்பார். நாட்டின் பிரதம அமைச்சர் அரசுத் தலைவராக இருப்பார். வேறு சில நாடுகளில் அரசுத் தலைவரே நாட்டுத் தலைவராகவும் செயல்படுகிறார். எடுத்துக்காட்டாக ஐக்கிய அமெரிக்கா, பிரேசில், இலங்கை போன்ற குடியரசுத் தலைவர் மக்களாட்சி முறைமைகளில் குடியரசுத் தலைவரே நாட்டுத் தலைவராகவும் அரசுத் தலைவராகவும் செயல்படுகிறார்.
மேற்கோள்கள்
பகுப்பு:அரசாட்சி முறைமைகள்
மாரியாட்டம்
பகுப்பு:கேரளக் கலைகள்
கோபிகாவசந்தம்
கோபிகாவசந்த இராகம் கருநாடக இசையில் பயன்படும் இராகங்களில் ஒன்றாகும். இது 20 ஆவது மேளகர்த்தா இராகமாகிய, "வேத" என்றழைக்கப்படும் 4 ஆவது சக்கரத்தின் 2 ஆவது மேளமாகிய நடபைரவி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சாதாரண காந்தாரம் (க2), சுத்த மத்திமம் (ம1), பஞ்சமம், சுத்த தைவதம் (த1), கைசிகி நிஷாதம் (நி2) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:நடபைரவியின் ஜன்னிய இராகங்கள்
தையல் இலை
வரலாறு
பண்டைய காலத்தில் இந்து முனிவர்கள் பிறர் உண்ட பாத்திரங்களைப் பயன்படுத்தாமல் உண்ண இது பரவலாக பயன்படுத்தப்பட்டது. மேலும் இது கோயில் பிரசாதம். திருவிழா விருந்துகள், விருந்தினர்கள் உண்ண வழக்கமாக பயன்படுத்தப்பட்டது.
பாரம்பரிய தயாரிப்புமுறை
தையலிலையானது பெரும்பாலும் குங்கிலியம், மந்தாரை, புரசு, பலா போன்ற தாவரங்களின் இலைகளைக் கொண்டு தயாரிக்கப்படுகிறது. முதலில் பச்சையாக சேகரிக்கப்பட இலைகள் ஒரு கயிற்றில் கட்டப்பட்டு நன்கு வெளியில் காயவைக்கப்படுகின்றன. பின்னர் காய்ந்த இலைகளை தண்ணீரில் உறவைக்கின்றனர். ஊரவைத்த இந்த இலைகளை சுத்தப்படுத்தி துணிகளில் சுற்றி அதன்மீது அகலமான கற்களை பாரமாக வைத்து இலைகளை சமன் படுத்துகின்றனர். இதன்பிறகு மூன்றாக பிளந்த ஈர்க்குச்சியை கொண்டு இலைகளை ஓன்று சேர்த்து தைக்கின்றனர். தைத்த இலைகளை ஒன்றன்மீது ஒன்றாக அடுக்கி இலைகள்மீது மீண்டும் அகன்ற கல்லை வைத்து சமன்படுத்துவர். இத்தனை நிலைகளைக் கடந்து தையல் இலை உருவாகிறது.
பழக்கத்தில் உள்ள பகுதிகள்
இந்த உண்கலமானது இந்தியாவில் ஆந்திரப் பிரதேசம், உத்தரப் பிரதேசம், மகாராட்டிரம், சார்க்கண்ட், ஒடிசா, மேற்கு வங்காளம், கருநாடகம், தெலுங்கானா, தமிழ்நாடு போன்ற மாநிலங்களில் உள்ள வறண்ட ஊரகப் பகுதிகளில் பிரபலமாக உள்ளது. காராநாடகத்தில் உள்ள தர்மஸ்தலாவில் உள்ள மஞ்சுநாதர் சுவாமி கோயிலில் ஆயிரக்கணக்கான பக்தர்களுக்கு அளிக்கப்படும் அன்னதானத்திற்கு இப்போதும் இந்த தையல் இலைகளே பயன்படுத்தப்படுகின்றன.
பழங்காலத்தில்
வாழை போன்றவை மிகுதியாக வளராத வறண்ட நிலப்பகுதிகளில் இந்த இலைகளை சேகரித்து தைத்து வைத்து பல மாதங்கள் இருப்புவைத்து பயன்படுத்தக் கூடியதாக அக்காலத்தில் இருந்தது. வாழை இலை போன்றவைவற்றை ஓரிரு நாட்கள்தான் இருப்பு வைக்க இயலும் என்ற நிலையில், இந்த தையலிளைகளை நீண்டகாலம் சேமித்து வைத்து பயன்படுத்து இயல்வது சிறப்பு.
தற்காலத்தில்
தற்காலத்தில் இந்த இலைகளுக்கு அடியில் தாள் போன்றவற்றை ஒட்டி தட்டுபோன்ற விளிம்புகள் கொண்டதாக நேர்த்தியான வடிவமைப்பில் இயந்திரங்களால் தயாரிக்கப்படுகிறது. அதன் பாரம்பரிய சுற்றுச்சூழல் இயல்பு மற்றும் உயிர்ச்சிதைவுறு இயல்பு காரணமாக இதன் பாரம்பரிய மரபு மீண்டு வருகின்றது.
மேற்கோள்கள்
பகுப்பு:இந்தியப் பண்பாடு பகுப்பு:இந்து சமய வழிபாட்டுப் பொருட்கள்
கொள்ளி வாய்ப் பிசாசு
கொள்ளி வாய்ப் பிசாசு அல்லது கொள்ளிவாய்வளிப் பிசாசு என்பது தமிழக நாட்டுப்புற மக்களிடையே நம்பப் பட்டு வந்த மனிதிலி (அமானுஷ்யம்) அல்லது பேய்க்கதைகளில் வரும் ஒரு பேயாகும். தீயில் எறிந்து இறந்தவர்களே கொல்லிவாய் பிசாசுகளாகத் திரிவர் என கூறப்படுகிறது. சில நாட்டுப்புறக் கதைகளில் கொள்ளிவாய் பிசாசுகள் புளிய மரத்தில் உட்காருந்து கொள்ளும் எனவும், நள்ளிரவு நேரங்களில் போவோரிடம் போய் நெருப்புக் கேட்கும் எனவும், யாராவது பதில் சொல்லான அவர்களைப் பற்றிக் கொள்ளும் எனவும் சொல்லப்படுவதுண்டு.
குறிப்புகள்
பகுப்பு:கிராமப்புற கதைகளில் பேய்கள் பகுப்பு:கற்பனை உயிரினங்கள்
அமில வாயு
அமில வாயு (Acid gas) என்பது இயற்கை வாயுவின் குறிப்பிடத்தக்க அளவு ஐதரசன் சல்பைடும் (H2S), கார்பனீராக்சைடும் (CO2) அல்லது இதே போன்ற அமில வாயுக்களைக் கொண்ட வேறு எந்த வாயு கலவையையும் குறிக்கும்.
அமில வாயு மற்றும் புளிப்பு வாயு என்ற சொற்கள் பெரும்பாலும் ஒத்த சொற்களாக தவறாக கருதப்படுகின்றன. புளிப்பு வாயு என்பது குறிப்பிடத்தக்க அளவு ஐதரசன் சல்பைடைக் கொண்டிருக்கும் எந்த வாயுவுமாகும் என்று உறுதியாகக் கூறலாம். அமில வாயு என்பது கார்பனீராக்சைடு அல்லது ஐதரசன் சல்பைடு போன்ற குறிப்பிடத்தக்க அளவு அமில வாயுக்களைக் கொண்டிருக்கும் எந்த வாயுவுமாகும். எனவே கார்பனீராக்சைடு என்பது ஓர் அமில வாயு மட்டுமே ஆனால் அது ஒரு புளிப்பு வாயு அல்ல. அமில வாயுவை காடி வளிமம் என்ற பெயராலும் அழைக்கலாம்.
செயலாக்கம் மற்றும் பாதுகாப்பு
ஐதரசன் சல்பைடு, கார்பனீராக்சைடு போன்ற அமில வாயுக்கள் கொண்ட ஒரு மூல இயற்கை வாயுவைப் பயன்படுத்துவதற்கு முன்பு இவ்வியற்கை வாயுவில் காணப்படும் அசுத்தங்களை ஏற்றுக்கொள்ளக்கூடிய அளவிற்குக் குறைக்க வேண்டும். இதற்காக பொதுவாக ஓர் அமீன் வாயு சுத்திகரிப்பு செயல்முறை மேற்கொள்ளப்படுகிறது. அகற்றப்பட்ட ஐதரசன் சல்பைடு பெரும்பாலும் கிளாசு செயன்முறை மூலம் தனிமநிலை கந்தமாக மாற்றப்படுகிறது அல்லது மாற்றாக ஈர கந்தக அமிலச் செயன்முறை வழியாக கந்தக அமிலமாக மாற்றப்படுகிறது.
மெர்காப்டான்கள், ஐதரசன் சல்பைடு போன்றவற்றை அகற்றும் எண்ணெய் சுத்திகரிப்பு நிலையங்கள், இயற்கை-எரிவாயு பதப்படுத்தும் தொழிற்சாலைகள் இச்செயல்முறையை பொதுவாக இனிப்பு செயல்முறைகள் என்று குறிப்பிடப்படுகின்றன, ஏனெனில் அவை மெர்காப்டான்கள் மற்றும் ஐதரசன் சல்பைடுகளின் புளிப்பு, துர்நாற்றம் இல்லாத தயாரிப்புகளை விளைவிக்கின்றன.
ஐதரசன் சல்பைடு ஒரு நச்சு வாயுவாகும். பல உலோகங்கள் சல்பைடு அழுத்த விரிசலுக்கு உணர்திறன் கொண்டிருப்பதால், புளிப்பு வாயுவை குழாய் வழி செலுத்தவும்  இவ்வாயுவை கையாளப் பயன்படும்  பிற உபகரணங்களையும் இது கட்டுப்படுத்துகிறது. 7% முதல் 10.1% செறிவு உள்ள கார்பன் டை ஆக்சைடு வாயு தலைச்சுற்றல், தலைவலி, காட்சி மற்றும் செவித்திறன் செயலிழப்பு மற்றும் சில நிமிடங்கள் முதல் சில மணி நேரம் வரை மயக்கத்தை ஏற்படுத்துகிறது. 17 சதவீதத்திற்கு அதிகமான செறிவு கொண்ட கார்பனீராக்சைடு ஒரு நிமிடத்திற்கு மேல் வெளிப்படும் போது பெரும் ஆபத்துகள் ஏற்படலாம்.
மேற்கோள்கள்
பகுப்பு:எண்ணெய் சுத்திகரிப்பு பகுப்பு:தொழிற்சாலை வாயுக்கள்
மெய்நிகர் மிருகக்காட்சிசாலை
பதிலாக ஒரு மெய்நிகர் மிருகக்காட்சிசாலையில் கட்டுரைகள் மற்றும் புகைப்படங்கள் கண்காட்சியாக இருக்கும். பல மெய்நிகர் உயிரியல் பூங்காக்கள் உருவாக்கப்பட்டுள்ளன. பெரும்பாலானவை சிறியவை மற்றும் குறிப்பிடத்தக்க கூடியதாக இல்லாதபோதிலும் சிலவற்றில் நூற்றுக்கணக்கான கண்காட்சிகள் உள்ளன.
இந்த திட்டங்களில் பல விலங்குகளின் புகைப்படங்கள் அல்லது விலங்கு பொருட்களின் விற்பனையில் கவனம் செலுத்துகின்றன. சில மெய்நிகர் உயிரியல் பூங்காக்கள் கல்வி சார்ந்தவையாக உள்ளன. உலகளாவிய வலையில் உள்ள உயிரியல் பூங்காக்கள் விலங்கு தகவல்களின் நல்ல ஆதாரங்களாக உள்ளன.
வரலாறு
முதல் மெய்நிகர் மிருகக்காட்சிசாலை 1994இல் கென் போஷெர்ட், டி.வி.எம் என்பவரால் உருவாக்கப்பட்டது. விலங்குகளைப் பற்றியும் அவற்றை எவ்வாறு பராமரிப்பது என்பதையும் மக்களுக்குத் தெரிவிக்கும் ஒரு வழியாக போஷெர்ட் தனது தளத்தை உருவாக்கினார். இவரது தளத்தைக் கல்வி உலகம் மற்றும் "வலை 100" அங்கீகரித்துள்ளது.
2017இல் ஹரி குண்டுரு சூப்டிக்சு, என்ற நவீன மெய்நிகர் பூங்காவினை உருவாக்கினார். இதில் விலங்குகள் மற்றும் டைனோசர்களைப் பற்றிய விலங்கியல் ஆதரவு தகவல்களை நாம் காணலாம். மேலும் இதேபோல், சூப்டிக்சு உயிரியல் பூங்கா ஒரு கோப்பகமாகும்; இங்கு நாம் உயிரியல் பூங்காக்கள், மீன்வளங்கள், வனவிலங்கு சரணாலயங்கள் மற்றும் உலகெங்கிலும் உள்ள பிற விலங்கியல் அமைப்புகளைக் காணலாம்.
நோக்கம்
மெய்நிகர் உயிரியல் பூங்காக்களின் செல்லுபடியாகும் தன்மை சில எதிர்ப்பை சந்தித்தது. இருப்பினும், பலர் மெய்நிகர் உயிரியல் பூங்காக்கள் பாதுகாப்பிற்கான எதிர்கால வழி என்று கருதுகின்றனர். மிருகக்காட்சிசாலைகள் காட்டு விலங்குகளைப் பிடிப்பது மற்றும் வைத்திருப்பது தொடர்பான நெறிமுறை சிக்கல்களை எதிர்கொண்டுள்ளன. மெய்நிகர் உயிரியல் பூங்காக்கள் பழக்கவழக்கங்கள் அல்லது சுற்றுச்சூழல் அமைப்புகளுக்கு எந்தவித இடையூறும் இல்லாமல் தகவல்களையும் அனுபவத்தையும் வழங்க முடியும். உயிரியல் பூங்கா விக்டோரியாவின் கருத்துப்படி, ஒரு மிருகக்காட்சிசாலையின் நோக்கம் வனவிலங்கு அனுபவம், கல்வி, பாதுகாப்பு மற்றும் ஆராய்ச்சி மையங்களாக இருக்க வேண்டும் என்பதே. மெய்நிகர் உயிரியல் பூங்காக்கள் கல்வி மற்றும் ஆராய்ச்சி போன்ற நோக்கங்களுக்கானது இவை விலங்குகளின் வாழ்க்கையில் சிறிதளவு தாக்கத்தையும் ஏற்படுத்தாது.
வெளி இணைப்புகள்
விலங்கு புகைப்படங்கள்:
கல்வி மெய்நிகர் உயிரியல் பூங்காக்கள்:
பகுப்பு:விலங்குக் காட்சிச்சாலைகள்
வீரயுக நாயகன் வேள்பாரி
வீரயுக நாயகன் வேள்பாரி, சு. வெங்கடேசன் எழுதிய வரலாற்றுப் புதின நூலாகும். இதனை ஆனந்த விகடன் தொடராக வெளியிட்டது. மக்களின் வரவேற்பினைப் பெற்ற இத்தொடர், விகடன் பதிப்பகத்தாரால் நூலாகவும் வெளியிடப்பட்டது. இந்நூலுக்கு மணியம் செல்வன் ஓவியங்களை வரைந்துள்ளார்.
கதை
இந்நூல், வள்ளல் பாரியின் வரலாற்றைக் கூறும் புதினமாகும்.
வெளியீடு
1408 பக்கங்களை இரண்டு பாகங்களாகக் கொண்ட இந்நூலினை மு.க.ஸ்டாலின் வெளியிட முதல் பாகத்தைத் தொல்லியலாளர் அமர்நாத் ராமகிருஷ்ணனும் இரண்டாம் பாகத்தைத் சூழலியலாளர் கோ.சுந்தர்ராஜனும் பெற்றுக்கொண்டனர்.
விருது
மலேசியா டான் ஸ்ரீ கே.ஆர் சோமோ மொழி இலக்கிய அறவாரியம் இந்நூலினை  அனைத்துலக சிறந்த படைப்புக்கான நூலாக  தோ்வு செய்துள்ளது. 2018 ஆம் ஆண்டுக்கான ஆனந்த விகடனின் சிறந்த நாவலுக்கான விருது இந்நூலுக்கு வழங்கப்பட்டது.
திரைப்படம்
இந்நாவலை திரைப்படமாக எடுக்க முயற்சி நடைபெறுகிறது.
வெளி இணைப்புகள்
பகுப்பு:வரலாற்றுத் தமிழ்ப் புதினங்கள் பகுப்பு:தமிழ்ப் புதினங்கள் பகுப்பு:இந்தியத் தமிழ் நூல்கள் பகுப்பு:விகடன் பிரசுர நூல்கள்
அய்யத்தான் ஜானகி அம்மாள்
அய்யத்தான் ஜானகி அம்மாள் (Ayyathan Janaki Ammal ) (1881-1945) இவர் கேரளாவின் முதல் பெண் மருத்துவர் ஆவார் கேரளா  இந்தியாவில் பிரிட்டிசார் ஆட்சியின் போது சென்னை மாகாணத்தின் நிர்வாக மாவட்டமாக இருந்தது. இவர் திய்யர் சமூகத்தைச் சேர்ந்த முதல் பெண் மருத்துவராகவும், கேரளாவின் சமூக சீர்திருத்தவாதி, சுகனவர்தினி இயக்கத்தின் நிறுவனரும் மற்றும் கேரளாவில் பிரம்ம சமாஜத்தின் தலைவரும் பிரச்சாரகருமான அய்யத்தான் கோபாலனின் சகோதரியாவார்.
சுயசரிதை
இவர் தலச்சேரி தொடக்கப்பள்ளியில் படித்தார். 1897 இல் கோழிக்கோட்டில் இருந்த ஒரு ஆங்கிலப் பள்ளிக்கு சென்றார். பின்னர் 1902 ஆம் ஆண்டில் மதராசு மருத்துவக் கல்லூரியில் உதவித்தொகையுடன் சேர்ந்தார். மேலும், 1907 ஆம் ஆண்டில் துணை உதவி அறுவை சிகிச்சை நிபுணராக உயர்ந்த தரவரிசை, கௌரவம் ஆகியவற்றுடன் தேர்ச்சி பெற்றார். அதே ஆண்டு இவர் செங்கல்பட்டு அரசு மருத்துவமனையில் அரசு சேவையில் சேர்ந்தார். அங்கு உதவி அறுவை சிகிச்சை நிபுணராகவும் மருத்துவராகவும் இவரது தொழில் தொடங்கியது. இவர் மீண்டும் கோழிக்கோடு திரும்பி தொழுநோய் மருத்துவமனையில் பணியில் சேர்ந்து, இங்கு பல ஆண்டுகள் பணியாற்றினார். பின்னர், இவர் திருச்சி அரசு மருத்துவமனையிலும் பணி புரிந்தார்.
சமூக ஆர்வலர்
ஜானகி அம்மாள் சேவை எண்ணம் கொண்ட ஒரு சமூக ஆர்வலர் ஆவார். சமுதாயத்தின் நலிந்த பிரிவுகளைச் சேர்ந்த பெண்களையும் மக்களையும் மேம்படுத்துவதற்காக இவர் சுகனவர்தினி இயக்கத்துடன் இணைந்து பணியாற்றினார். கோழிகோட்டில் பணிபுரிந்தபோது தனது சகோதரர் அய்யத்தான் கோபாலனுடன் சேர்ந்து, கல்லத்து கௌசல்யா அம்மாள் (கோபாலனின் மனைவி), மந்தாகினி பாய் தேவதத் (அய்யத்தான் தேவதத்தின் மனைவி (அ. கோபாலனின் 3 வது மகன்) ஆகியோருடன் சேர்ந்து இலவச மருத்துவ முகாம்களை நடத்தினார்.
சுகனவர்தினி இயக்கத்தில் பெண்கள் உரிமைகளுக்காக போராடுவதில் முன்னோடியாக ஜானகி அம்மாள் கருதப்படுகிறார்.
இறப்பு
இவர் 1945 இல் தனது இறந்தார்.
வீடியோ பிடிப்பு அட்டை
ஒரு டிவி ட்யூனர் அட்டை என்பது கணினி மூலமாக தொலைக்காட்சி சமிக்ஞைகளைப் பெற அனுமதிக்கின்ற ஒரு கணினித் தொகுதி ஆகும். பெரும்பாலான டிவி ட்யூனர்கள் வீடியோ பிடிப்பு அட்டைகளாகவும் செயல்படுகின்றன. தொலைக்காட்சி நிகழ்ச்சிக்களை அவை வன்வட்டில் பதிவுசெய்ய அனுமதிக்கின்றன.
வகைகள்
டிவி ட்யூனர் அட்டைகளுக்கான இடைமுகங்கள் மிகவும் பொதுவாக பி.சி.ஐ பஸ் விரிவாக்க அட்டையாகவோ அல்லது பல மோடம் அட்டைகளுக்கான புதிய பி.சி.ஐ எக்ஸ்பிரஸ் (பி.சி.ஐஈ) பஸ்ஸாகவோ உள்ளன. ஆனால் பி.சி.எம்.சி.ஐ.ஏ, எக்ஸ்பிரஸ்கார்ட் அல்லது யு.எஸ்.பி சாதனங்களும் உள்ளன. கூடுதலாக, பல வீடியோ அட்டைகள் டிவி ட்யூனர்களை விட இருமடங்காக உள்ளன. குறிப்பாக ஏ.டி.ஐ ஆல்-இன்-வொண்டர் வரிசைகள். அந்த அட்டையானது ஒரு ட்யூனர் மற்றும் ஒரு அனலாக்-டு-டிஜிட்டல் மாற்றி (பொதுவாக அனலாக் முன்முனை எனப்படுகின்றது) ஆகியவற்றை அலைப் பண்பிறக்கம் மற்றும் இடைமுகத் தர்க்கம் ஆகியவற்றுடன் கொண்டிருக்கின்றது. பல தாழ்வு-நிலை அட்டைகள் ஆன்போர்டு செயலி குறைபாட்டைக் கொண்டுள்ளன. அவை வின்மோடம் போன்று அலைப் பண்பிறக்கத்திற்காக கணினியின் சி.பி.யு வைச் சார்ந்துள்ளன.
சந்தையில் தற்போது கிடைக்கின்ற நான்கு விதமான ட்யூனர் அட்டைகள்:
அனலாக் டிவி ட்யூனர்கள்
அனலாக் தொலைக்காட்சி அட்டைகள் ஒரு மூல வீடியோ ஸ்ட்ரீமை வெளியிடுகின்றன. இது நிகழ்நேரக் காட்சிக்கு உகந்தது. ஆனால் பொதுவாக இதைப் பதிவு செய்யவேண்டுமெனில் சில வகையான சுருக்கத்தைச் செய்யவேண்டும். மிகவும் மேம்பட்ட டிவி ட்யூனர்கள் சமிக்ஞையை மோஷன் JPEG அல்லது MPEG ஆகக் குறியீடாக்கம் செய்கின்றன. இந்த ஏற்றத்திலிருந்து முக்கியமாக சி.பி.யு வை விடுவிக்கின்றன. சில அட்டைகள் அனலாக் உள்ளீட்டையும் (தொகுப்பு வீடியோ அல்லது எஸ்-வீடியோ) கொண்டுள்ளன. மேலும் பல எஃப்.எம் ரேடியோவையும் வழங்குகின்றன.
கலப்பு ட்யூனர்கள்
ஒரு கலப்பு ட்யூனரானது ஒரு அனலாக் ட்யூனராக அல்லது டிஜிட்டல் ட்யூனராக செயல்படுமாறு உள்ளமைக்கப்பட்ட ஒரு ட்யூனரைக் கொண்டுள்ளது. கணினிகளுக்கிடையே மாற்றுவதென்பது போதுமான அளவு எளிது, ஆனால் உடனடியாகச் செய்ய முடியாது. அந்த அட்டையை மீண்டும் உள்ளமைக்கும் வரையில் அது ஒரு டிஜிட்டல் ட்யூனராக அல்லது அனலாக் ட்யூனராக இயங்குகின்றது.
கோம்போ ட்யூனர்கள்
அட்டையில் இரண்டு தனிப்பட்ட ட்யூனர்கள் இருப்பது தவிர, இது கலப்பு ட்யூனரைப் போன்றது. அனலாக்கை காணும்போது டிஜிட்டலைப் பதிவுசெய்யலாம் அல்லது மாறாக டிஜிட்டலைக் காணும்போது அனலாக்கைப் பதிவுசெய்யலாம். அட்டையானது ஒரே நேரத்தில் அனலாக் ட்யூனராகவும் டிஜிட்டல் ட்யூனராகவும் இயங்குகின்றது. இரு வேறுபட்ட அட்டைகளைப் பயன்படுத்துவதோடு ஒப்பிடும்போது இதில் செலவு குறைவாக இருப்பது மற்றும் கணினியில் நீட்டிக்கப்பட்ட ஸ்லாட்களின் பயன்பாடு ஆகியவை நன்மைகளாகும். உலகம் முழுவதிலும் உள்ள பல பகுதிகளில் அனலாக்கிலிருந்து டிஜிட்டல் ஒளிபரப்பிற்கு மாற்றம் செய்வதால், இந்த ட்யூனர்கள் பிரபலத்தைப் பெறுகின்றன.
அனலாக் அட்டைகளைப் போன்று, கலப்பு மற்றும் கோம்போ ட்யூனர்கள் தனிச்சிறப்பான சில்லுகளை குறியீடாக்கம் செய்வதற்காக ட்யூனர் அட்டையில் இருக்கலாம் அல்லது இந்தப் பணியை சி.பி.யு க்கு விட்டுவிடலாம். இந்த 'வன்பொருள் குறியீடாக்கம்' கொண்ட ட்யூனர் அட்டைகள் பொதுவாக உயர்ந்த தரமுடையதாகக் கருதப்படுகின்றன. சிறிய யு.எஸ்.பி ட்யூனர் குச்சிகள் 2006 மற்றும் 2007 ஆம் ஆண்டுகளில் மிகவும் பிரபலமாகின. அவை பிரபலத்தை அதிகரிக்கும் என்று எதிர் நோக்கப்பட்டன. இந்த சிறிய ட்யூனர்கள் அதன் அளவும் மற்றும் வெப்பமடைதல் காரணங்களினால் பொதுவாக வன்பொருள் குறியீடாக்கத்தைக் கொண்டிருப்பதில்லை.
அதே நேரத்தில் பெரும்பாலான டிவி ட்யூனர்கள், அவை விற்பனை செய்யப்படும் நாடுகளில் பயன்படுத்தப்படும் ரேடியோ அதிர்வெண்கள் மற்றும் வீடியோ வடிவங்களுக்கு மட்டுப்படுத்தப்பட்டவை. கணினிகளில் பயன்படுத்தப்படும் பல டிவி ட்யூனர்கள் டீ.எஸ்.பீ ஐ பயன்படுத்துகின்றன. எனவே மென்பொருள் மேம்பாடு பெரும்பாலும் அதன் ஆதரிக்கும் வீடியோ வடிவமைப்பு மாற்றத்திற்குத் தேவையான அனைத்தையும் கொண்டுள்ளது. பல புதிய டிவி ட்யூனர்கள் ப்ளாஷ் நினைவகத்தை கொண்டிருக்கின்றன. இது பல்வேறு வீடியோ வடிவமைப்புகளை குறியீட்டு நீக்கம் செய்வதற்கான மென்பொருள் தொகுப்புகளை வைக்க மிகவும் போதுமானது. பல நாடுகளில் மென்பொருள் ப்ளாஷ் இல்லாத ட்யூனரைப் பயன்படுத்தல் சாத்தியமாகின்றது. இருப்பினும், ஒரு அனலாக் வடிவமைப்பில் இருந்து மற்றொன்றுக்கு அவற்றின் ஒற்றுமையைப் பொறுத்து அட்டையை ப்ளாஷ் செய்வது சாத்தியமான அதே வேளையில், குறியீட்டு நீக்க தர்க்க அவசியத்தில் ஏற்படும் வேறுபாடுகளின் காரணமாக ஒரு டிஜிட்டல் வடிவத்திலிருந்து மற்றொன்றுக்கு அட்டையை ப்ளாஷ் செய்வது சாத்தியமில்லை.
பல டிவி ட்யூனர்கள் எஃப்.எம் ரேடியோக்களாகச் செயல்பட முடியும்; ஏனெனில் ஒலிபரப்பு தொலைக்காட்சி மற்றும் எஃப்.எம் ரேடியோ இடையே காணப்படும் ஒற்றுமைதான் இதற்குக் காரணம். எஃப்.எம் ரேடியோ ஸ்பெக்ட்ரம் என்பது வி.ஹெச்.எஃப் மண்டல டிவி ஒளிபரப்புகளால் பயன்படுத்தப்படுவதற்கு அருகில் (அல்லது அதற்குள்ளேயே) உள்ளது. மேலும் உலகம் முழுவதிலும் பல ஒளிபரப்புத் தொலைக்காட்சி அமைப்புகள் எஃப்.எம் ஆடியோவைப் பயன்படுத்துகின்றன. எனவே எஃப்.எம் ரேடியோ நிலையத்தைக் கேட்பது என்பது ஏற்கனவேயுள்ள வன்பொருளை எளிதாக உள்ளமைக்கும் ஒரு செயலாகும்.
மொபைல் டிவி
ஐபோன் போன்று மொபைல் போன் கையடக்கக் கருவிகளுக்கான, ஜப்பானில் 1seg இல் TV நிலையங்கள் வாயிலாக மொபைல் டிவியைக் காண்பதற்கு மற்றும் அமெரிக்காவில் விரைவில் தொடங்கயிருக்கும் சந்தா பெறுதல் அடிப்படையான MediaFLO (குவால்கம்) ஆகியவற்றுக்கான வெளிப்புற நீட்டிக்கப்பட்ட டிவி ட்யூனர் அட்டை இணைப்புகள் கிடைக்கின்றன. மேலும் ஐரோப்பாவில் DVB-H ஐக் காண்பதற்கு "மாற்றி" உள்ளது மற்றும் பிற இடங்களில் WiFi ஸ்ட்ரீமிங்க் வீடியோ (தொகுப்பைவீடியோ) வாயிலாகக் காண்கின்றனர்.
வீடியோ பிடிப்பு
வீடியோ பிடிப்பு அட்டைகள் என்பவை தனிநபர் கணினிகள் மற்றும் சேவையகங்கள் ஆகியவற்றில் நீட்டிக்கப்பட்ட ஸ்லாட்களில் நேரடியாக செருகக்கூடிய வகையில் வடிவமைக்கப்பட்ட வீடியோ பிடிப்பு சாதனங்களின் பிரிவாகும். பல உற்பத்தியாளர்களிடமிருந்து மாதிரிகள் கிடைக்கின்றன; அனைத்தும் பி.சி.ஐ, புதிய பி.சி.ஐ எக்ஸ்பிரஸ் (பி.சி.ஐஈ) அல்லது ஏ.கி.பி பஸ் இடைமுகங்கள் உள்ளிட்ட பிரபல ஹோஸ்ட் தரநிலைகளில் ஒன்றுடன் இணங்குகின்றன.
பெரும்பாலான பி.சி.ஐ மற்றும் பி.சி.ஐ-எக்ஸ்பிரஸ் பிடிப்புச் சாதனங்கள் அந்த நோக்கத்திற்காக அர்ப்பணிக்கப்பட்டுள்ள வேளையில், ஏ.ஜி.பீ பிடிப்பு சாதனங்கள் வழக்கமாக அனைத்தும் ஒரே தொகுப்பில் போன்று அட்டையில் கிராபிக்ஸ் ஏற்புடன் சேர்க்கப்பட்டுள்ளன. வீடியோ திருத்த அட்டைகள் போலன்றி, இந்த அட்டைகள் அனலாக்கிலிருந்து டிஜிட்டல் மாற்றம் தவிர வீடியோ செயலாக்கத்திற்கான பிரத்தியேக வன்பொருள் இல்லாத போக்கை கொண்டுள்ளன. பெரும்பாலும் ஆனால் அனைத்துமற்ற வீடியோ பிடிப்பு அட்டைகள் ஒன்று அல்லது அதற்கு மேற்பட்ட ஆடியோ சேனல்களையும் ஆதரிக்கின்றன.
நேரடி அனலாக் ஆதாரத்தை சில வகையான அனலாக் அல்லது டிஜிட்டல் மீடியாவாக மாற்றுதல் (வி.ஹெச்.எஸ் டேப்பை டி.வி.டி ஆக மாற்றுதல் போன்று), காப்பகப்படுத்தல், வீடியோ திருத்தம், திட்டமிடப்பட்ட பதிவு (டி.வி.ஆர் போன்று), தொலைக்காட்சி ட்யூன் செய்தல் அல்லது வீடியோ கண்காணிப்பு ஆகியவை உள்ளடங்கலாக வீடியோ பிடிப்பு அட்டைகளுக்காக பல பயன்பாடுகள் உள்ளன. இந்த செயல்பாடுகள் ஒவ்வொன்றையும் சரியாக ஆதரிக்க இந்த அட்டைகள் குறிப்பிடத்தக்க வேறுபாடுடைய வடிவங்களைக் கொண்டிருக்கலாம்.
வீடியோ பிடிப்பு அட்டைகளுக்கான மிகவும் பிரபலமான பயன்பாடுகளில் ஒன்று நேரடி இணைய வீடியோ ஸ்ட்ரீமிங்கிற்காக வீடியோ மற்றும் ஆடியோவைப் பிடித்தல் ஆகும். நேரடி ஸ்ட்ரீம் தொடர்ச்சியாக காப்பகப்படுத்தப்பட்டும் வீடியோ தேவைக்காக வடிவமைக்கப்பட்டும் இருக்கும். இந்தத் தேவைக்காகப் பயன்படுத்தப்படும் பிடிப்பு அட்டைகள் பொதுவாக ஹோஸ்ட் கணினிகளில் பொழுதுபோக்கு நபர்களால் அல்லது கணினி தொகுப்பாளர்களால் விற்கப்படுகின்றன, நிறுவப்படுகின்றன மற்றும் உள்ளமைக்கப்படுகின்றன. வீடியோ குறியீட்டாக்கத்திற்காக பொருத்தமான ஹோஸ்ட் கணினிகளைத் தேர்ந்தெடுக்க சில பாதுகாப்பு அவசியமாகின்றன, குறிப்பாக ஹெச்.டி பயன்பாடுகள் சி.பி.யு செயல்திறன், சி.பி.யு அடிப்படைகளின் எண்ணிக்கை மற்றும் அதிக தாக்கமுடைய பிடிப்பு செயல்திறன் கொண்ட குறிப்பிட்ட மதர்போர்டு பண்புகள் ஆகியவற்றால் மிகவும் பாதிப்படைகின்றன.
மேலும் காண்க
பகுப்பு:கூகுள் தமிழாக்கம்-மின்னணுக் கருவிகள்
லிங்கா
லிங்கா ஒரு தமிழ் மொழித் திரைப்படமாகும். இந்தத் திரைப்படத்தில் கே. எஸ். ரவிக்குமார் இயக்கதில், ரஜினிகாந்த், சோனாக்சி சின்கா, அனுசுக்கா செட்டி, சந்தானம், ராதாரவி, விஜயகுமார் உள்ளிட்ட பலர் நடித்தனர். இதற்கு ஏ. ஆர். ரகுமான் இசையமைத்தார். இத்திரைப்படமானது ரஜனிகாந்தின் பிறந்தநாளான 12 டிசம்பர் 2014 அன்று வெளிவந்தது. இப்படம் இதே பெயரில் தெலுங்கிலும் இந்தியிலும் மொழிமாற்றம் செய்யப்பட்டு வெளியிடப்பட்டது.
கதை
சோலையூர் கிராமத்தில் அமைந்துள்ள அணையானது உறுதியானது தானா என சோதனை செய்ய பொதுப்பணித்துறை பொறியாளர் (பொன்வண்ணன்) வருகிறார். உள்ளூரைச் சேர்ந்த அமைச்சர் (நாகபூசன்) அது உறுதியில்லை என்று சான்று வாங்கி புதிய அணை கட்டி அதன் மூலம் பணம் சம்பாதிக்க விரும்புகின்றார். அவர்கள் பொதுப்பணித்துறை பொறியாளரை கொலைசெய்து விடுகின்றனர். அவர் அவ்வூர் பெரியவரிடம் (கருணாகரன்) அணைப்பகுதியில் இருக்கும் சிவன் கோவிலை திறந்தால் அணையை காப்பாற்றலாம் என்று சொல்லி உயிர் விடுகிறார்.
அக்கோவிலை திறக்க அணையை கட்டிய மகாராசா லிங்கேசுவரனின் பேரனை அழைப்பது என்று முடிவெடுக்கின்றனர். அவர் பேரனின் பெயர் லிங்கா. அவர் எந்த சொத்தையும் விட்டுவைக்காமல் அழித்ததால் தனது தாத்தாவை வெறுக்கிறார். அதனால் அவர் சிறு சிறு குற்றங்கள் புரியும் திருடனாக உள்ளார். அவரை பெரியவரின் பேத்தி லட்சுமி (அனுஷ்கா செட்டி) கண்டுபிடித்து சோலையூருக்கு அழைக்கிறார். அவர் சோலையூர் செல்ல மறுக்கிறார். சூழ்நிலைகள் காரணமாக அவர் சோலையூர் செல்ல உடன்படுகிறார்.
சோலையூரில் தனது தாத்தாவைப் பற்றி அறிகிறார். பிரித்தானிய இந்தியாவில் கோட்டையூர் மகாராசாவாக இருந்த தனது தாத்தா பிரித்தானியரின் எதிர்புக்கிடையே இவ்வணையை கட்ட தனது சொத்துகள் அனைத்தையும் விற்றுவிடுகிறார். இதை அறியாத மக்கள் அவரை தவறாக புரிந்துகொண்டு சோலையூருக்கு வரக்கூடாது என்கின்றனர்.
தமிழ் பதிவு
இத்திரைப்படத்தின் பாடல்கள் 2014 நவம்பர் 13 அன்று ஏ. ஆர். ரகுமான் வலைத்தளத்தில் வெளியானது.
வெளி இணைப்புகள்
பகுப்பு:2014 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:2014 திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:ஏ. ஆர். ரகுமான் இசையமைத்த திரைப்படங்கள்
மாநில நெடுஞ்சாலை 49எ (தமிழ்நாடு)
தமிழ் மாநில நெடுஞ்சாலை 49A அல்லது எஸ்.எச்-49A (SH-49A) என்பது இந்தியாவில் தமிழ்நாடு மாநிலத்தின சென்னையையும் மாமல்லபுரத்தினையும் இணைக்கும் நெடுஞ்சாலையாகும்.
மாவட்டம்
இந்த சாலை இருப்பது 2 மாவட்டங்களில்:
மொத்த தூரம்
இதன் நீளம் மொத்தம் 43.7 கிலோமீட்டர்கள்.